b'\n_START_ARTICLE_\nRevheimin lurit\n_START_PARAGRAPH_\nRevheimin lurit (lue venytt\xc3\xa4m\xc3\xa4ll\xc3\xa4: l\xc5\xabr) ovat Rogalandin Hafrsfjordin l\xc3\xa4helt\xc3\xa4 Norjasta l\xc3\xb6ydetyt lurit, jotka on ajoitettu noin 800 eaa. eli ne ovat Skandinavian pronssikauden Monteliuksen periodilta V.\n_START_SECTION_\nHistoriaa\n_START_PARAGRAPH_\nHein\xc3\xa4kuussa vuonna 1894 olivat Revheimin maatilan ty\xc3\xb6ntekij\xc3\xa4t kaivamassa kuivatusojaa laajalla Revheimsmyran suolla. Ojan pohjalta paljastui muutama pronssiputket, jotka makasivat suon hiekkaista pohjaa vasten. L\xc3\xa4hist\xc3\xb6ll\xc3\xa4 ty\xc3\xb6skennellyt maatalousinsin\xc3\xb6\xc3\xb6ri A. Grimnes saapui paikalle ja dokumentoi ojan ja l\xc3\xb6yd\xc3\xb6kset muistivihkoonsa. T\xc3\xa4m\xc3\xa4n j\xc3\xa4lkeen toimitettiin sek\xc3\xa4 piirrokset ett\xc3\xa4 lurien kappaleet Stavangerin arkeologiseen museoon._NEWLINE_L\xc3\xa4heiselt\xc3\xa4 kalliolta, joka sijaitsee 200\xe2\x80\x93300 metrin p\xc3\xa4\xc3\xa4ss\xc3\xa4, on vuonna 1870 l\xc3\xb6ydetty kalliopiirroksia. Tutkijat uskovat, ett\xc3\xa4 kalliopiirrokset ja lurit ovat samanik\xc3\xa4isi\xc3\xa4._NEWLINE_Lurit olivat l\xc3\xb6ydett\xc3\xa4ess\xc3\xa4 hyv\xc3\xa4ss\xc3\xa4 kunnossa. Vuonna 1958 soittivat kaksi stavangerilaista Franz D\xc3\xb8rr ja Georg D\xc3\xb8rr (is\xc3\xa4 ja h\xc3\xa4nen poikansa) lureja ja viel\xc3\xa4 vuonna 1961 Gunnar Rugstad soitti luria. Pronssisepp\xc3\xa4 Andy Taylor on valmistanut lureista replikat.\n_START_SECTION_\nKuvaus\n_START_PARAGRAPH_\nRevheimin lurit ovat 1,50 metri\xc3\xa4 pitk\xc3\xa4t ja siten pienemm\xc3\xa4t kuin Brudev\xc3\xa6lten lurit. Molemmat lurit soivat F-vireisesti. Ulvk\xc3\xa6rin lurit, jotka l\xc3\xb6ytyiv\xc3\xa4t Pohjois-Tanskasta, ovat l\xc3\xa4hes saman kokoiset.'